كلشي يذكر بعد الانتخابات التشريعية ل2011 وبعد فوزه في الانتخابات التشريعية قدم عزيز اخنوش استقالته من حزب التجمع الوطني للاحرار. بعدها صرح انه ما عمرو يرجع لحزب سياسي وغادي يكمل مهمتو فوزارة الفلاحة والصيد البحري. دابا كيفاش يمكن ليه يرجع لحزب سياسي ويكون رئيسو كاع؟ حسب قيادي تجمعي ل”كود” فان التخريجة اللي اعتامدوها هي قرار المجلس الدستوري. المجلس الدستوري كان اسقط عنه صفته البرلمانية بعد نشر بيان استقالته في وكالة المغرب العربي للانباء. القيادي التجمعي قال ل”كود” “اخنوش قال انه استقال وطلب تجميد عضويته. وحنا ما عمرنا توصلنا بهاد الطلب. كالو بلا ما يرسلو والقانون الداخلي واضح خاص الحزب يتوصل به عبر عون قضائي. حتي قرار المجلس الدستوري ما قالش راه كاينة استقالة او طلب تجميد عضوية قال فقط “بناء على ما نشر في وكالة المغرب العربي للانباء”. بناء على هذا يشرح مصدر “كود” فان اخنوش لم يفقد العضوية ابدا. “دابا يمكن يرجع للحزب ويستنأف مهمتو” يشرح المصدر 
واش اخنوش اللي استاقل من التجمع الوطني للاحرار عندو الحق يرجع ليه رئيس؟ ها التخريجة الدستورية